Γεια σου, μωρό μου.
Συγγνώμη που δεν έστειλα μήνυμα τόσο καιρό.
Δουλεύουμε ασταμάτητα για να ξεθάψουμε το MSAM
και να το πάμε για επισκευές στη Χαρούμενη Κοιλάδα.
Προς το παρόν κοιμόμαστε εκεί.
Ξέρω ότι δεν ακούγεται καλό, αλλά παραδόξως με βοηθάει.
Βοηθάει όλους μας να ξεχάσουμε όσα συνέβησαν.
Πιστεύω ότι τελικά θα μπορέσουμε να κάνουμε το Ποπάι να ξαναπετάξει
και να προλάβει το παράθυρο εκτόξευσης προς τη Γη.
Αλλά θα πάρει καιρό να φτιάξουμε αρκετό καύσιμο με όσο εξοπλισμό απέμεινε.
Βέβαια, πρέπει να βρούμε και τρόπο να στριμωχτούμε και οι εννέα εκεί μέσα.
ΠΕΝΤΕ ΜΗΝΕΣ ΜΕΤΑ ΤΗΝ ΚΑΤΟΛΙΣΘΗΣΗ
Θα είναι στενά όπως στο Απόλλων, αλλά θα τα καταφέρουμε.
Θα φύγουμε από δω μια για πάντα.
-Ανάθεμά το. -Τι έγινε πάλι;
Συγγνώμη. Με αυτόν τον ρυθμό, με τον μικρούτσικο παρασκευαστή καυσίμου,
θα είμαστε τυχεροί αν έχουμε αρκετό για να φύγουμε τον άλλο μήνα.
Δεν δουλεύει πιο γρήγορα;
Δεν προορίζεται να επεξεργαστεί τόσο μεθάνιο.
Είναι σαν να φουλάρεις αεροπλάνο με ένα κουτάκι αναψυκτικού.
Παίρνει χρόνο.
Ξέρω. Έχεις μυρίσει τη βάση μας τελευταία;
Οι τουαλέτες δεν σχεδιάστηκαν για τόσο κόσμο.
Λες όταν φύγουμε να στείλουν ποτέ πάλι άλλους στον Άρη;
-Αμφιβάλλω. Τουλάχιστον όχι όσο ζω. -Έχεις δίκιο.
Πρέπει να το ετοιμάσουμε εγκαίρως για εκτόξευση.
Κατανοητό.
Έχω δουλειά στην αποχέτευση.
-Θες να σου στείλω τίποτα; -Πήρα τη δόση μου για σήμερα.
Το πρωινό πουλί τι πιάνει;
Πιάνει το σπυρί.
-Μην κουραστείς στη δουλειά. -Μάλιστα.
Εντάξει, τι έχεις;
Έτοιμη; Εντάξει.
Ναι, το 'χεις. Εντάξει.
Πλησιάζεις, Λου.
-Γεια σου, αρχηγέ. -Πώς πάει η παραγωγή καυσίμου;
Με ταχύτητα χελώνας, που λέτε στην Αμερική.
Όπως πας κι εσύ.
Πώς πάει;
Δεν το είχα τελειώσει.
Ναι, αλλά είμαι ανώτερος ιεραρχικά.
ΚΑΛΩΣ ΗΡΘΑΤΕ ΣΤΗ ΖΟΥΓΚΛΑ
Γεια σου, μικρή.
-Μου φέρνουν ναυτία όλα αυτά. -Ο εγγονός μου πεινάει.
-Αγόρι είναι σήμερα; -Ας είναι ό,τι θέλει.
Έντουαρντ, τέλειο όνομα. Ό,τι κι αν βγει.
Σκεφτόμουν κάτι σαν Αριέλα.
Αριέλα; Θες να καταλήξει να πουλάει άλατα μπάνιου και πατσουλί;
Θα χρειαστείς πολλά ομοιοπαθητικά φάρμακα όταν γεράσεις.
-Αστροναύτη Μπάλντουιν. -Ναι;
Με αποφεύγεις. Ξανά.
Χωρίς επιτυχία. Ξανά.
Έλα μαζί μου.
Γι' αυτό κανείς δεν εμπιστεύεται τους γιατρούς της αεροπορίας.
Επειδή συνεχώς ψάχνουν για το τι πάει άσχημα.
Όπως ότι η ραδιενέργεια του Άρη θα επηρεάσει το DNA του παιδιού σου;
Ότι η αδύναμη βαρύτητα θα εμποδίσει την ανάπτυξη των οστών;
Έλεος, γιατρέ. Χαλάρωσε.
Θα χαλαρώσω όταν τη στείλουμε στο Φίνιξ για τη γέννα.
Δεν ήταν δική μου ιδέα να κάνω παιδί σ' αυτόν τον έρημο πλανήτη.
Ναι, μου το θυμίζεις καθημερινά.
Κλειστό το στόμα.
Πώς είναι το τραύμα σου, κυβερνήτη;
-Η αλοιφή βοήθησε με τον πόνο. Ευχαριστώ. -Ωραία.
Βρήκες τρόπο να χωρέσει η κοπέλα στη στολή για την εκτόξευση με το MSAM;
Το σκληρό περίβλημα είναι πρόβλημα,
αλλά η NASA έχει δύο ομάδες με τα λαμπρότερα μυαλά
να εργάζονται σ' αυτό νυχθημερόν.
Δηλαδή, δεν έχουν βρει τίποτα ακόμα.
Πάει η θρυλική επινοητικότητα της NASA.
Πίεση 13 με 8,5.
Πάλι ψηλότερη απ' όσο θέλω.
Πρέπει να φορέσεις σοβιετική στολή. Το υλικό είναι πιο εύκαμπτο.
-Ναι, μπορεί να μας κάνει. -Φυσικά.
Κινητικότητα;
Λογικά, παίζει ή χάντμπολ ή μπόνγκο.
Θες να ακούσεις;
Μπαμπά.
ΕΠΙΣΤΡΕΦΟΝΤΑΣ
Μέχρι η Κέλι Μπάλντουιν να γεννήσει το αγαπημένο αρειανό παιδί των ΗΠΑ,
σε δύο μήνες από τώρα…
Η NASA ΚΑΤΑΚΛΥΖΕΤΑΙ ΑΠΟ ΔΩΡΑ
το παιδί θα έχει δώρα για όλη του τη ζωή.
Η απόφαση να συνεχιστεί η κύηση, απόφαση αμφιλεγόμενη για κάποιους
λόγω των επικίνδυνων συνθηκών στον πλανήτη,
έχει κεντρίσει τη φαντασία ανθρώπων σε όλο τον κόσμο.
Γι' αυτό η NASA επιθυμεί το μωρό να γεννηθεί στο Φίνιξ;
Ακριβώς. Οι άνθρωποι στο Φίνιξ αισθάνονται βαρύτητα ίση με της Γης…
Για να μας αποπροσανατολίσει από την καταστροφή που βιώνουμε,
η κυβέρνηση Ουίλσον διοχετεύει συνεχώς πληροφορίες
για το αρειανό μωρό της Κέλι Μπάλντουιν.
Μας περνά για τόσο αφελείς η πρόεδρος Ουίλσον;
Ξέρεις και ξέρω ότι το πρόγραμμα του Άρη ήταν φιάσκο.
Το νομοσχέδιο θα αποκαταστήσει ένα σύστημα θεσμικών αντιβάρων
δίνοντας στο Κογκρέσο άμεσο έλεγχο στον προϋπολογισμό της υπηρεσίας…
Και σ' εσάς τη δυνατότητα να ακυρώνετε συγκεκριμένα προγράμματα.
Αν υπογράψω, το Κογκρέσο θα ακυρώσει το πρόγραμμα του Άρη.
Κανείς δεν θα επιστρέψει, ίσως και ποτέ, και η διαστημική εξερεύνηση θα πεθάνει.
Στη θέση σας, κυρία πρόεδρε, θα σκεφτόμουν λιγότερο το διάστημα
και περισσότερο τις εκλογές.
Η ανησυχία σου για το πολιτικό μου μέλλον με συγκινεί μέχρι δακρύων, Ντικ.
Έχετε δει τους καταυλισμούς αστέγων που εξαπλώνονται στις μεγάλες πόλεις;
Είναι γεμάτοι πρώην εργάτες στο πετρέλαιο και στο αέριο, ανθρακωρύχους.
Τους άφησε άνεργους το ήλιο-3 και η πυρηνική σύντηξη.
Πρέπει να δώσουμε λύσεις εδώ στη Γη
προτού ξοδέψουμε τρισεκατομμύρια περιφερόμενοι σε μακρινούς πλανήτες.
Το διαστημικό πρόγραμμα βελτιώνει τη ζωή στη Γη.
Δεν θα υπονομεύσω όλη την πρόοδο που κάναμε.
Πέρνα λοιπόν το νομοσχέδιό σου, Ντικ.
Εγώ θα ασκήσω βέτο.
Λυπάμαι πολύ που το ακούω.
Κυρία πρόεδρε, μπορώ να σας μιλήσω ιδιαιτέρως;
Όπως σίγουρα γνωρίζετε, πριν από λίγους μήνες,
η ομάδα του βουλευτή Ουίλι Μπάρον ανακάλυψε
ότι ο σύζυγός σας είχε ερωτική σχέση με υπάλληλο του Λευκού Οίκου.
Λασπολογίες και φήμες.
Υπήρχε λόγος που ο βουλευτής Μπάρον δεν παρουσίασε κανένα στοιχείο.
-Δεν συνέβη ποτέ. -Αυτό ισχυρίστηκε ενόρκως ο σύζυγός σας.
Αν ανακαλύπταμε ότι ο κύριος Ουίλσον είπε ψέματα στην επιτροπή,
καταλαβαίνετε ότι αυτό σημαίνει δίωξη για ψευδορκία;
Πού θες να καταλήξεις;
Κυρία πρόεδρε,
αληθεύει ότι έχετε σύστημα ηχογράφησης στο Οβάλ Γραφείο;
Μια πηγή ισχυρίζεται
ότι το σύστημα που εγκατέστησε ο Τζον Φ. Κένεντι λειτουργεί ακόμα.
Ακόμα κι αν υπήρχε σύστημα ηχογράφησης,
οι ταινίες προστατεύονται με εκτελεστικό απόρρητο.
Θα δούμε τι θα πουν τα δικαστήρια.
Θα εκδώσουμε κλήτευση για τις ηχογραφήσεις που έγιναν εδώ μέσα
την εβδομάδα της κατάθεσής του.
Αν έγινε προσπάθεια συγκάλυψης,
όχι μόνο θα παραπεμφθεί εκείνος για ψευδορκία,
αλλά και εσείς για παρακώλυση δικαιοσύνης.
Δεν μιλάς σοβαρά.
Το Κογκρέσο έχει να παραπέμψει πρόεδρο πάνω από 120 χρόνια.
Δεν περίμενα να πέσεις τόσο χαμηλά.
Μιλάει η γυναίκα που έβαζε τον Καρλ Ρόουβ και τον Λι Ατγουότερ
να κάνουν τη βρόμικη δουλειά της ώστε εκείνη να φαίνεται αθώα περιστερά.
Μετά τα αυτόματα τηλεφωνήματα για το δήθεν νόθο παιδί του Μπιλ Κλίντον
μας το παίζεις τώρα ηθική;
Τι θες να πεις, Ντικ; Θες κάτι;
Υπογράψτε το νομοσχέδιο της NASA.
Είναι έξυπνη κίνηση.
Γιατί αν ο Τύπος μάθει για τον Λάρι και την απροσεξία του,
η υπόληψή σας θα κατακρημνιστεί ακόμα περισσότερο.
Και εγώ θα ακυρώσω εύκολα το βέτο σας.
Βέβαια, δεν θέλω να καταφύγω σε αυτό αν δεν εξαναγκαστώ.
Αλλά σας διαβεβαιώ,
θα κάνω ό,τι περνάει απ' το χέρι μου ώστε το νομοσχέδιο να γίνει νόμος.
Χαίρομαι που ήρθες.
Στο γκαράζ σου;
Θέλω να δεις κάτι και να μου πεις ότι δεν είμαι τρελή.
Χριστέ μου.
Στη διάσωση των κοσμοναυτών,
ανακάλυψα ότι το σχέδιο των κινητήρων τους ήταν σχεδόν όμοιο
με το αρχικό δικό μας.
Κάποιος από τη NASA τους το έδωσε.
ΜΑΡΓΚΟ ΜΑΝΤΙΣΟΝ
Η Μάργκο;
Είναι η μόνη που έχει πρόσβαση στα πάντα.
Μα η Μάργκο; Η Μάργκο Μάντισον;
Η επικεφαλής της NASA. Ανταγωνίζεται τους Ρώσους 30 χρόνια τώρα.
Γιατί να το κάνει; Δεν έχει λογική.
Δεν ξέρω. Αλλά δεν μπορώ να το βγάλω απ' το μυαλό μου, Μπιλ.
-Νιώθω ότι πάω να τρελαθώ. -Ναι, ξεκάθαρα.
Είναι σαν το λημέρι ενός αντιπάλου του Μπάτμαν.
Άσε με να σου το εξηγήσω.
Αν με πεις και μετά τρελή,
θα τα κάψω όλα.
Θα χρειαστώ άλλη μια μπίρα.
ΗΛΙΟΣ ΑΕΡΟΔΙΑΣΤΗΜΙΚΗ
Ανακοινώνω με υπερηφάνεια την έναρξη κατασκευής
του Καλυψώ, που θα είναι έτοιμο για εκτόξευση το 1999.
Αντίθετα από το Φίνιξ, το Καλυψώ θα έχει πρόωση πυρηνικού πλάσματος
και αρκετή ενέργεια για να ταξιδέψει προς τον Άρη οποτεδήποτε,
και εκτός των παραθύρων εκτόξευσης.
Θα κατασκευάσουμε άλλα δύο όμοια σκάφη
που θα μας επιτρέψουν να εξαπλωθούμε τάχιστα στον Κόκκινο Πλανήτη.
Στην επόμενη δεκαετία, η βάση μας θα περιλαμβάνει δραστηριότητες εξόρυξης,
διαστημοδρόμιο, θερμοκήπια για καλλιέργειες
και κοιτώνες που θα στεγάσουν χιλιάδες αποίκους στη νέα…
Σταμάτα εδώ.
Να σου θυμίσω
ότι ένα ολόκληρο βουνό έπεσε πάνω μας εξαφανίζοντας ό,τι είχαμε και δεν είχαμε.
Άσε που πέθαναν τρεις άνθρωποι.
Ναι.
Αλλά θυμάται κανείς από σας την Τζέιμσταουν;
Όχι τη σεληνιακή βάση,
αλλά τον πρώτο μόνιμο αγγλικό οικισμό στη Βιρτζίνια το 1607.
Ξέρετε πόσοι άποικοι πέθαναν τα τρία πρώτα χρόνια;
Το 80 τοις εκατό.
Από ασθένειες.
Από πείνα.
Από τα στοιχεία της φύσης.
Σκεφτείτε να έλεγαν οι πρώτοι άποικοι κάτι σαν "Παραείναι δύσκολο.
Ας ξεχάσουμε τον νέο κόσμο με τις απεριόριστες δυνατότητες
και ας πάμε πίσω στη μητέρα Αγγλία με την ουρά στα σκέλια".
Το φαντάζεστε;
Έλεος, Ντίκι…
δεν βλέπεις πια τη μεγάλη εικόνα.
Βρήκαμε νερό.
Αρκετό να συντηρήσει μια αποικία χιλιάδων.
Αυτό δεν σταματάει τη μετοχή μας από την ελεύθερη πτώση.
Δικηγόροι του υπουργείου Δικαιοσύνης άρχισαν να σκαλίζουν
και μόλις πήραμε το πόρισμα του ατυχήματος
που λέει ότι ένας υπάλληλός μας προκάλεσε την κατολίσθηση.
Σαν να μη μας έφταναν όλα, κινδυνεύουμε με τεράστιες αγωγές.
Το διοικητικό συμβούλιο το συζήτησε εκτενώς
και δεν μοιραζόμαστε την αισιοδοξία σου.
Η Ήλιος σκόρπισε δισεκατομμύρια σ' αυτήν τη φαντασίωσή σου.
Θα περιοριστούμε στη βασική μας δραστηριότητα,
την εξόρυξη ηλίου-3 στο φεγγάρι.
Τέλος οι αποστολές στον Άρη.
Ξέρω πως είναι πολύ αγχωτικό.
Κι εγώ το ξέρω καλύτερα απ' όλους.
Δώστε μου λίγο ακόμα χρόνο
και θα μας ξελασπώσω. Το υπόσχομαι.
Δεν μπορούσες να κρατηθείς ούτε για μία θητεία, Λάρι;
-Μία θητεία! -Το ξέρω. Τα θαλάσσωσα.
Αν ο Μπάρον ήξερε κι άλλα, θα το έλεγε.
-Θα ξεφουσκώσει. Θα περάσει. -Θα περάσει; Διέπραξες ψευδορκία.
-Το καταλαβαίνεις; -Μου έστησαν παγίδα.
-Ξεκάθαρα. Ήταν παγίδα. -Δεν σε ανάγκασαν να κοιμηθείς μαζί του.
Τι το ξεχωριστό έχει ο Τζέρεμι Ζίλκι για το οποίο είσαι πρόθυμος να πετάξεις
όσα αγωνιστήκαμε για όλη μας τη ζωή να φτιάξουμε;
Τις καριέρες μας, την οικογένειά μας.
Είναι πολύ χειρότερο από όσο το θυμόμουν.
Τι διάολο θα κάνουμε;
Αν το ακούσουν, εσύ θα πας φυλακή και εγώ θα παραπεμφθώ.
Δεν χρειάζεται να το παραδώσουμε. Είναι ιδιωτική σου περιουσία.
Καλύπτεται από εκτελεστικό απόρρητο.
Όχι. Θα προσφύγουν στο Ανώτατο Δικαστήριο και μάλλον θα χάσουμε.
Κι αν γίνει αυτό, θα αποδυναμώσει εμένα και κάθε επόμενο πρόεδρο.
Εντάξει, άρα…
ας προσποιηθούμε ότι συνεργαζόμαστε.
Στείλε απομαγνητοφωνημένα κείμενα σβήνοντας τα ενοχοποιητικά σημεία.
Πες ότι σχετίζονται με την εθνική ασφάλεια.
Αποκλείεται να το πιστέψουν.
Πράγματι.
Ωραία, ας πούμε…
Ας πούμε ότι χάλασε το μαγνητόφωνο.
Και για κάποιο λόγο, η ηχογράφηση είναι κενή.
-Δεν ξέρουμε γιατί. Δεν είμαστε ηχολήπτες. -Εννοείς να τα σβήσουμε;
Θα μας κατηγορήσουν για επιπλέον παρακώλυση.
Έχεις δίκιο.
Και τι θα γίνει όταν ο Τζέρεμι βγει από την αποτοξίνωση;
Θα τον αναγκάσουν να καταθέσει.
Θα ψευδορκήσει για χάρη σου;
Μάλλον όχι.
Είχε…
Είχε εκνευριστεί πολύ που τον παράτησα.
Υπάρχει μία διέξοδος.
Θα δώσω συνέντευξη Τύπου
και θα ομολογήσω δημοσίως ότι είχα σχέση με τον Τζέρεμι.
Θα πω ότι δεν ήξερες τίποτα. Ότι δεν ήξερες πως είμαι γκέι.
Ότι φταίω μόνο εγώ.
Πρόδωσα τη σύζυγό μου…
που το μόνο της λάθος ήταν ότι πίστεψε έναν άπιστο ψεύτη.
Λάρι, δεν μπορείς να το κάνεις. Θα γίνεις…
Τι; Ένας παρίας;
Περίγελος; Ρεζίλι στη χώρα;
Το έχω συνηθίσει.
Δεν θα σου το επιτρέψω.
Δώσε μου μια ευκαιρία να επανορθώσω.
Και η καταγραφή δονήσεων της αντλίας υδρογόνου.
Η συχνότητα των πτερυγίων του στροβίλου είναι 2.165 χερτζ.
Ακριβώς όσο και η δική μας.
Λογικά, θα άλλαζαν λίγα χερτζ για να το κρύψουν.
Ναι, λες και με κοροϊδεύουν επίτηδες. Μετά σκέφτηκα ότι ήταν η Λέινι.
Ήταν παρούσα στον σχεδιασμό του στροβίλου. Έτσι απέκλεισα εσένα από ύποπτο.
Πίστευες ότι ήμουν εγώ;
Έφυγες βιαστικά από τη NASA.
Δεν ξέρω αν πρέπει να προσβληθώ ή να κολακευτώ.
Τέλος πάντων,
μετά την απαγωγή σε άτοπο…
έμεινε μόνο η Μάργκο.
Πρέπει να ήταν αυτή.
Λοιπόν, τι λες;
Πες μου ότι είμαι τρελή.
Δεν είσαι τρελή.
-Πρέπει να της μιλήσουμε. Να βρούμε αν… -Πρέπει να πας στο FBI, Αλέιντα.
Τι; Όχι.
Δεν υπάρχει περίπτωση. Μπιλ…
-Ξέρεις τι έκαναν στον πατέρα μου. -Ξέρω. Λες εγώ να το θέλω;
Αγαπώ τη Μάργκο όπως όλοι, αλλά εδώ μιλάμε για σοβαρή υπόθεση εθνικής ασφάλειας.
Ποιος ξέρει πόσο έχει εξαπλωθεί;
Δηλαδή, στην ουσία είναι κατάσκοπος.
-Σταμάτα. -Είναι.
Μου προκαλεί αναγούλα, αλλά ισχύει. Πρέπει να το αναφέρεις στο FBI.
Μπιλ, όχι.
-Έχεις ένα λεπτό; -Φυσικά.
Εξέτασα τα οικονομικά μας μετά τη συνεδρίαση και…
πρέπει να αντιμετωπίσουμε την πραγματικότητα.
Η εταιρεία δεν θα παραμείνει φερέγγυα
ούτε θα εξαπλωθεί στον Άρη χωρίς εισροή κεφαλαίων.
Και τα θέλουμε γρήγορα.
Να υποθέσω ότι έχεις κάτι υπόψη;
Πιστεύω ότι η καλύτερη κίνηση για να αποκτήσουμε έσοδα
και να ξελασπώσουμε, είναι να πουλήσουμε το Φίνιξ στη NASA.
Αποκλείεται.
Αστειεύεσαι;
Άσε που δεν πρόκειται να το πάρουν.
Θα το πάρουν.
Τι εννοείς;
Προσέγγισα κάποια άτομα που γνωρίζω στην υπηρεσία
και το πρότεινα ανεπισήμως. Η ανταπόκριση ήταν πολύ θετική.
-Θεωρούν ότι… -Προσέγγισες τη NASA χωρίς την άδειά μου;
-Την άδειά σου; Είμαι γενική διευθύντρια. -Τους είπες ότι είμαστε σε απόγνωση…
-Δεν είπα καθόλου αυτό. -Αυτό θα συμπεράνουν.
Έδωσες στη Μάργκο Μάντισον όλα τα πολεμοφόδια για να με εξευτελίσει.
Προσπαθώ να σώσω την εταιρεία σου… την εταιρεία μας από τη χρεοκοπία.
-Δεν χρειαζόμαστε βοήθεια. -Οι αριθμοί δεν ψεύδονται.
Όχι, αλλά δεν λένε πάντα όλη την αλήθεια.
Μη χάνεις την πίστη σου.
Χριστέ μου. Κοίτα. Το ραντάρ προσέγγισης μάλλον έπαθε ζημιά στην κατολίσθηση.
Χωρίς αυτό…
Το Ποπάι δεν μπορεί να προσδεθεί στο Φίνιξ.
Ίσως δεν είναι τόσο άσχημο.
Βοήθα να βγάλω το περίβλημα.
Γαμώτο!
Η κύρια ολοκληρωμένη κάρτα κάηκε.
Και η εφεδρική είναι στο Φίνιξ.
Σαν να βρίσκεται στον Δία.
Έχει το Σοτζούρνερ σύστημα προσέγγισης;
Αρνητικό. Ήταν μέρος της αρχικής σχεδίασης,
αλλά δεν εγκαταστάθηκε ποτέ.
-Γιατί; -Δεν σκοπεύαμε να προσδεθούμε
με κανέναν στην αποστολή
και καιγόταν ο κώλος μας να σας προλάβουμε και να φύγουμε το '94.
Ο ανταγωνισμός της ελεύθερης αγοράς απέδωσε πάλι καρπούς.
Ναι.
Τι θα κάνουμε; Δεν μπορούμε να προσδεθούμε στο Φίνιξ.
Θα χάσουμε το παράθυρο εκτόξευσης προς τη Γη. Θα αποκλειστούμε εδώ.
Δεν μπορούμε να το φτιάξουμε εμείς;
Μπορείς αν θες να πας στο Κίεβο για τα εξαρτήματα.
Κρίμα που η Ήλιος δεν πήρε συστήματα προσέγγισης από τις καλές ΗΠΑ.
Ναι, και το Ποπάι δεν θα πλησιάσει αρκετά το Φίνιξ για πρόσδεση χωρίς αυτό.
Κρίμα που δεν πήραμε τη μονάδα Κουρς από το σοβιετικό σκάφος
πριν το εγκαταλείψουμε.
Υπάρχουν κι άλλες εδώ στον Άρη.
-Αλήθεια; -Πού;
Έχουμε πέντε μονάδες Κουρς Novaya-Aktivnaya
στην επιφάνεια του Άρη.
Είναι σε οχήματα αποστολής δειγμάτων
που σκοπεύαμε να συλλέξουμε με το σκάφος μας.
Το πρόβλημα είναι
πως το πλησιέστερο βρίσκεται 1.500 χλμ. από τη Χαρούμενη Κοιλάδα.
Η διαδρομή θα έπαιρνε έναν μήνα,
και δεν προλαβαίνουμε να στείλουμε την Κέλι Μπάλντουιν στο Φίνιξ.
Κυρία Κατίς,
δεν πούλησε η Ρωσία σε άλλες χώρες το σύστημα προσέγγισης;
Ισχύει.
Πουλήσαμε μονάδες Κουρς σε Ινδία, Τουρκία και Βόρεια Κορέα.
Μπιλ, έχει τρόπο η Ήλιος να εντοπίσει τις τοποθεσίες
κάθε τουρκικού, βορειοκορεατικού και ινδικού οχήματος στον Άρη;
Βεβαίως. Ναι, μισό λεπτό.
Πόσο απέχει το πλησιέστερο;
Αυτό είναι στα 89 χιλιόμετρα.
ΧΑΡΟΥΜΕΝΗ ΚΟΙΛΑΔΑ
Φαίνεται ότι ανήκει στη Λαϊκή Δημοκρατία της Κορέας.
Είναι το όχημα που εκτόξευσαν στο παράθυρο του '94.
Θυμάμαι ότι προσδέθηκε σε γήινη τροχιά, μάλλον για ανεφοδιασμό.
Άρα, είναι βέβαιο ότι διαθέτει αυτόματο σύστημα πρόσδεσης.
Θα είναι Κουρς-ΝΑ.
Ή κάποιος κλώνος του.
Μάλλον έχουμε νικητή.
Το ενέκρινε η Βόρεια Κορέα;
Καλύτερα να ζητήσουμε συγγνώμη μετά παρά να τους παρακαλέσουμε τώρα.
Αυτό αντίκειται σε όλα μας τα πρωτόκολλα ασφαλείας.
Μπορούμε να στείλουμε μόνο ένα ρόβερ.
Είναι εννέα ώρες ανά κατεύθυνση, δεν περπατιέται με τίποτα.
Ωραίο ακούγεται. Δηλώνω συμμετοχή.
Συγγνώμη, Εντ. Γνωρίζεις όσο κανείς τα συστήματα της Ήλιος.
-Έλα τώρα. -Τα χρειαζόμαστε για να φύγουμε από δω.
Όχι. Δεν θα διακινδυνεύσω κανέναν σας σε αυτό.
Το Κουρς-ΝΑ είναι νεότερο σχέδιο, ο Μπάρανοφ δεν γνωρίζει τη νέα υλοποίηση
και ο Μαγιακόφσκι είναι απαραίτητος εδώ για την εγκυμοσύνη.
Τα ρόβερ ανήκουν στη NASA.
Ο Ουίλ δουλεύει στο MSAM, άρα η επιλογή είναι προφανής.
Εσύ κι εγώ.
-Δεν το πιστεύω ότι το έκανες αυτό. -Απλώς άκου τι έχει να σου πει.
Ορίστε.
-Ευχαριστώ. -Παρακαλώ.
Ό,τι κι αν πιστεύεις ότι θα συμβεί, πρέπει να ξέρεις ότι δεν συμπαθώ το FBI.
Ούτε εγώ αν ήμουν στη θέση σου.
Μου είπε ο Μπιλ τι έπαθε ο πατέρας σου.
Δεν ήταν σωστό.
Τι ωραία που τα λες.
Τι άλλο μοιράστηκες με τη φιλεναδίτσα σου, Μπιλ;
-Προσπαθώ να σε βοηθήσω. -Τέλεια. Ευχαριστώ.
Ξέρω ότι βρίσκεσαι σε δύσκολη θέση
και λυπάμαι πολύ για όσα συνέβησαν στον πατέρα σου.
Ειλικρινά, δεν σε κατηγορώ που δεν μας εμπιστεύεσαι.
Και μαντεύω ότι δεν είναι σύμπτωση ότι έστειλαν εσένα να μου μιλήσεις
και όχι άλλον πράκτορα.
Σίγουρα δεν είναι.
Κοίτα, το FBI δεν είναι τέλειο.
Αλλά εσύ κι εγώ πήραμε έναν όρκο όταν αρχίσαμε να δουλεύουμε,
να στηρίζουμε και να υπερασπιζόμαστε το Σύνταγμα των ΗΠΑ
ενάντια σε κάθε εχθρό, εξωτερικό και εσωτερικό.
Και ξέρω ότι νοιάζεσαι για ό,τι συνέβη, αλλιώς δεν θα είχες μιλήσει στον Μπιλ.
Δεν δίνω δεκάρα για όσα λες.
Δεν σε βοηθάω.
Εσύ αποφασίζεις. Δεν χρειάζεται να συνεργαστείς,
αλλά εμείς θα το προχωρήσουμε όπως και να 'χει.
Ο φάκελος άνοιξε. Θα βρούμε ακριβώς τι συνέβη.
Και κάποια στιγμή θα κληθείς να καταθέσεις εναντίον της.
-Είναι απειλή αυτό; -Όχι, είναι δεδομένο.
Ας γίνει έτσι.
Έλα τώρα, Αλέιντα. Κάθισε. Άκουσε τι…
Δεν θέλω να ακούσω λέξη ξανά από σένα. Κατάλαβες;
Έχεις πεθάνει για μένα.
ΜΑΡΓΚΟ ΜΑΝΤΙΣΟΝ
Αλέιντα;
Τι έγινε;
Είσαι καλά;
Δεν ξέρω τι να κάνω.
Έμπλεξες κάπου;
Κόρη μου.
Όχι, μπαμπά.
Δεν είναι τίποτα.
Θα βρω την άκρη.
Σώπα…
Έλα, σώπα…
Γκρασιάνα μου…
Μην κλαις.
Μην κλαις, αγάπη μου.
Γκρασιάνα;
Όχι, μπαμπά.
Είμαι η κόρη σου, η Αλέιντα.
Όχι η μαμά.
Το ξέρω.
Το ξέρω, κόρη μου.
Όλα θα πάνε καλά.
ΛΙΘΙΟ
Ντανιέλ, πόσες εφεδρικές μπαταρίες λες να χρειαστούμε;
Θα γυρίσουμε αύριο. Το πρόσθετο βάρος θα μας καθυστερήσει.
Προτιμώ να μου περισσέψει μπαταρία.
Οι ηλιακοί συλλέκτες ίσως σπάσουν και δεν θέλω να περπατήσω 89 χλμ. Εσύ;
Χαρούμενη Κοιλάδα. Φίνιξ.
Φίνιξ. Χαρούμενη Κοιλάδα.
Επικοινωνία από την Ήλιος.
Είναι το πόρισμα του ατυχήματος στη γεώτρηση.
Το στέλνω τώρα.
Επιτέλους. Πήγαν με το πάσο τους.
-Το πήραμε, Φίνιξ -Ελήφθη. Φίνιξ, τέλος.
Τι λέει;
Είναι γεμάτο γραφειοκρατικές φλυαρίες,
αλλά το συμπέρασμα είναι πως το αποκαλούν σφάλμα χειριστή.
Ποιου;
Κατηγορούν τον Νικ Κοράντο επειδή, ανοίγουν εισαγωγικά,
"παρέλειψε να ελέγξει την πίεση του περιβλήματος
και να ενεργήσει καταλλήλως κατά τη διάτρηση του κοιτάσματος",
κλείνουν τα εισαγωγικά.
Κλασικά, φυλάνε τον κώλο τους.
Πάντα ο νεκρός φταίει.
Και δεν τρως μήνυση για ελαττωματικό εξοπλισμό.
-Το ίδιο και στην ΕΣΣΔ. -Μαλακίες.
Κατηγορούν τον Νικ;
Δεν φτάνει που τον σκότωσε η κατολίσθηση,
πάνε να του ρίξουν τώρα και όλη την ευθύνη; Δεν είναι σωστό.
Δηλαδή, πώς κατέληξαν στο πόρισμα;
Ναι, το όλο θέμα είναι μια μαλακία και μισή!
Ναι;
Άκουσα ότι θες να πουλήσεις το Φίνιξ.
Ο Ντεβ σ' το είπε;
Δεν μιλάμε και πολύ αυτόν τον καιρό.
Έχω επαφές, όπως κι εσύ, με τη NASA και βλέπουν θετικά την ιδέα.
Ναι, το ξέρω. Έλα μέσα.
Προσπάθησα να πείσω τον Ντεβ, αλλά δεν δέχεται κουβέντα.
Έχει αλλάξει.
-Πάρα πολύ από τότε που τον γνώρισα. -Στο ΜΙΤ, σωστά;
Εισαγωγή στην Πυρηνική Φυσική.
Εκεί βρήκατε πώς να πετύχετε πυρηνική σύντηξη.
Ναι, όλοι έτρεχαν τότε απεγνωσμένα
να γίνουν οι πρώτοι που θα πετύχουν τη σύντηξη.
Το πρόβλημα ήταν ότι δεν κατάφερναν να κάνουν την αντίδραση να διαρκέσει.
Το έκανε ο Ντεβ.
Βρήκε τρόπο να συνδυάσει τους πυρήνες του ηλίου-3
ώστε η αντίδραση να συνεχιστεί.
Και χάρισε στον κόσμο φθηνή και καθαρή ενέργεια.
Βλέποντάς τον να δουλεύει, ήξερα πως παρακολουθώ κάτι μεγαλειώδες.
Δεν έμοιαζε με κανέναν άλλο μηχανικό που είχα γνωρίσει.
Και τι συνέβη; Γιατί τρώγεστε όλη την ώρα;
Είναι απλό.
Είμαι ο μόνος που του λέει "όχι".
Η λεξούλα που κανείς δεν θέλει να ακούει.
-Ειδικά ο Ντεβ. -Όχι.
Ο άνθρωπος που τον κατάπιε ο ίδιος του ο μύθος.
Το ίδιο θα πάθει και η εταιρεία.
Εκτός αν υλοποιηθεί το σχέδιό σου να πουλήσουμε το Φίνιξ στη NASA.
Ήδη ενημέρωσα το διοικητικό συμβούλιο.
-Το βρήκαν μεγαλοφυές. -Ο Ντεβ δεν θα το εγκρίνει ποτέ.
Δεν θα είναι πρόβλημα. Αποφασίσαμε να τον καθαιρέσουμε από CEO.
Συγγνώμη, θα απολύσετε τον Ντεβ;
Θα είναι μέλος στο συμβούλιο με αυστηρά συμβουλευτικές αρμοδιότητες.
Ποιος θα τον αντικαταστήσει;
Εσύ.
Λαρ;
Γεια. Τι ώρα είναι;
Περασμένες 9:00. Θες να τον πάω στο κρεβάτι του;
Όχι, δεν πειράζει. Μπορώ εγώ. Πάμε, φιλαράκο.
Είσαι έτοιμος;
Έτοιμος; Τρία, δύο, ένα. Θεούλη μου, είσαι βαρύς.
Θεέ και Κύριε.
Λάρι;
Για το αυριανό…
Δεν είναι ανάγκη να το κάνεις.
Θα βρούμε άλλη λύση.
Το συζητήσαμε. Δεν υπάρχει άλλη λύση.
Θέλω να το κάνω. Πρέπει.
ΤΕΛΕΙΟ ΚΑΤΣ ΤΖΙΝ ΣΕΡΝΑΝ
ΛΕΥΚΟΣ ΟΙΚΟΣ ΟΥΑΣΙΝΓΚΤΟΝ
Γεια σας.
Σας ευχαριστώ που ήρθατε τόσο γρήγορα.
Θέλω να σας πω κάτι.
Εγώ…
Έχω κάτι που θα ήθελα να μοιραστώ μαζί σας.
Καλημέρα.
Πρώτα απ' όλα, θέλω να ευχαριστήσω τον αμερικανικό λαό για τη στήριξή του
τα δύο τελευταία χρόνια.
Μαζί πετύχαμε σπουδαία πράγματα.
Κάναμε τις ΗΠΑ ενεργειακά ανεξάρτητες, μειώσαμε δραστικά τα αέρια του θερμοκηπίου
και αναπτύξαμε νέες τεχνολογίες
που εξασφαλίζουν ότι οι ΗΠΑ θα παραμείνουν κυρίαρχη υπερδύναμη
και τον 21ο αιώνα.
Και, φυσικά, πραγματοποιήθηκε η πρώτη μας επανδρωμένη πτήση στον Άρη.
Παρά τις πρόσφατες απώλειες,
το ταξίδι μας στον Άρη θα μείνει στην ιστορία ως ένα μεγάλο επίτευγμα…
ΕΚΤΑΚΤΗ ΔΗΛΩΣΗ ΤΗΣ ΠΡΟΕΔΡΟΥ
όπως η αποστολή των Λιούις και Κλαρκ, ο περίπλους της Γης από τον Μαγγελάνο
και η προσεδάφιση του Αλεξέι Λεόνοφ στη Σελήνη τον Ιούνιο του 1969.
Ωστόσο, μετά από όλα όσα πετύχαμε,
έρχομαι σήμερα εδώ μπροστά σας
για να ομολογήσω ότι σας απογοήτευσα.
Επειδή σας είπα ψέματα.
Και έτσι παραβίασα το συμβόλαιο εμπιστοσύνης
που είναι απαραίτητο μεταξύ του προέδρου και του αμερικανικού λαού.
Όχι μόνο δεν σας είπα την αλήθεια,
αλλά απέτυχα να προστατέψω τους άντρες και τις γυναίκες στις ένοπλες δυνάμεις.
Απέτυχα να υπερασπιστώ κάποιους από τους πιο ευάλωτους συμπολίτες μας
που έρχονται αντιμέτωποι με την προκατάληψη και τις διακρίσεις.
Απέτυχα να υπερασπιστώ τα δικαιώματα και την αξιοπρέπεια του Ουίλ Τάιλερ,
του γενναίου Αμερικανού ήρωα
που υπηρετεί την πατρίδα του στην επιφάνεια του Άρη αυτήν τη στιγμή.
Και απογοήτευσα κάποιον κοντινό μου άνθρωπο
επειδή φοβήθηκα να ορθώσω το ανάστημά μου και να πω την αλήθεια.
Απέτυχα επειδή φοβήθηκα τη γνώμη των άλλων,
δεν είχα εμπιστοσύνη στη δική σας συμπόνια και κρίση,
στον αμερικανικό λαό.
Σας υποτίμησα.
Και γι' αυτό ζητάω ειλικρινά συγγνώμη.
Δεν μπορώ να επανορθώσω παλιά λάθη, αλλά μπορώ να σταματήσω να ψεύδομαι
εδώ και τώρα και να σας πω την καθαρή αλήθεια.
Είμαι γκέι
και είμαι από τη μέρα που γεννήθηκα.
Οι αντιδράσεις στη δήλωση της προέδρου ποικίλουν μέσα στο πολιτικό φάσμα,
με συγκεντρώσεις σε όλες τις μεγάλες πόλεις.
Κάποιοι διαδήλωσαν για συμπαράσταση στην πρώτη γκέι πρόεδρο,
ενώ άλλοι την αποδοκίμασαν ως επικίνδυνη επιρροή.
Η κυβέρνηση Ουίλσον, αμέσως μετά τη δήλωση της προέδρου,
ανακοίνωσε ότι θα υπογραφεί προεδρικό διάταγμα
που θα επιτρέπει σε γκέι άντρες και γυναίκες να υπηρετούν στο στράτευμα.
Η πρόεδρος ανακοίνωσε ότι θα απονείμει το προεδρικό παράσημο της ελευθερίας
στον Ουίλ Τάιλερ
για τις εξαιρετικές υπηρεσίες του προς την πατρίδα στον Άρη
και για τη θαρραλέα στάση του στα δικαιώματα των γκέι.
Και γαμώ!
-Καιρός ήταν να λογικευτεί η Αμερική. -Μπράβο σου, Έλεν.
Έχω κάτι να πω.
Είσαι γενναίος άντρας, Ουίλ Τάιλερ.
Είναι τιμή μου που είμαι φίλος σου.
Σε ευχαριστώ.
Εντάξει, αρκετά μ' αυτό. Ας πιούμε.
Σίγουρα η Κέλι θα θέλει να το μάθει. Την είδες;
Είναι στη ζούγκλα.
Κελ, δεν έχεις ιδέα τι έκανε η πρόεδρος Ουίλσον…
Κέλι!
Κελ! Γλυκιά μου;
Γιατρέ! Έλα εδώ!
-Μιούλερ, το κουτί πρώτων βοηθειών! -Ναι!
Κέλι;
Έχει ταχυκαρδία.
Κουράγιο, μικρή.
Ρόβερ 1, Χαρούμενη Κοιλάδα.
Ρόβερ 1, Χαρούμενη Κοιλάδα. Μ' ακούτε;
Χαρούμενη Κοιλάδα, ρόβερ 1.
Έχουμε έκτακτη ανάγκη.
Η κατάσταση της Κέλι επιδεινώθηκε.
-Τι συνέβη; -Ο γιατρός λέει πως έχει προεκλαμψία.
Πρέπει να γυρίσετε γρήγορα με το σύστημα Κουρς.
Απέχουμε λιγότερο από 15 λεπτά από την τοποθεσία του οχήματος.
Θα επιστρέψουμε το συντομότερο.
Ελήφθη.
Μοιάζει με τα παλιά Σογιούζ.
Η Λαϊκή Δημοκρατία της Κορέας δεν ντρέπεται να αντιγράφει.
Σημασία έχει ότι έχει κεραία Κουρς.
Ας την πάρουμε να φύγουμε.
Ντανιέλ;
Τι διάολο;
Μην πυροβολήσεις.
Υποτιτλισμός: Κώστας Φαρμάκης